title: Regulamentul de punere în aplicare (UE) 2021/668 al Comisiei din 23 aprilie 2021 de autorizare a unei modificări a condițiilor de utilizare a semințelor de chia (Salvia hispanica) ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE)

text:
                  26.4.2021

                  RO

                  Jurnalul Oficial al Uniunii Europene

                  L 141/3

         REGULAMENTUL DE PUNERE ÎN APLICARE (UE) 2021/668 AL COMISIEI
         din 23 aprilie 2021
         de autorizare a unei modificări a condițiilor de utilizare a semințelor de chia (Salvia hispanica) ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piața Uniunii.

                     (2)

                     În temeiul articolului 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (2) prin care a fost stabilită o listă a Uniunii conținând alimentele noi autorizate.

                     (3)

                     Decizia 2009/827/CE a Comisiei (3) a autorizat, în conformitate cu Regulamentul (CE) nr. 258/97 al Parlamentului European și al Consiliului (4), introducerea pe piața Uniunii a semințelor de chia (Salvia hispanica) ca ingredient alimentar nou destinat utilizării în produsele de panificație.

                     (4)

                     Decizia de punere în aplicare 2013/50/UE a Comisiei (5) a autorizat, în conformitate cu Regulamentul (CE) nr. 258/97, o extindere a utilizării semințelor de chia ca ingredient alimentar nou pentru a fi utilizate în categorii suplimentare de alimente, după cum urmează: produse de panificație; cereale pentru micul dejun; amestecuri de fructe, fructe cu coajă lemnoasă și semințe, precum și semințe de chia ca atare, preambalate.

                     (5)

                     La 18 septembrie 2015, autoritatea competentă din Irlanda a emis o scrisoare oficială (6), în conformitate cu Regulamentul (CE) nr. 258/97, de autorizare a extinderii utilizării semințelor de chia ca aliment nou în categorii suplimentare de produse alimentare, și anume, în sucuri de fructe și în băuturi amestec de fructe/legume.

                     (6)

                     La 17 octombrie 2017, autoritatea competentă din Austria a emis o scrisoare oficială (7), în conformitate cu Regulamentul (CE) nr. 258/97, de autorizare a extinderii utilizării semințelor de chia ca aliment nou într-o categorie suplimentară de produse alimentare, și anume în paste tartinabile din fructe.

                     (7)

                     La 2 noiembrie 2017, autoritatea competentă din Spania a emis o scrisoare oficială (8), în conformitate cu Regulamentul (CE) nr. 258/97, de autorizare a extinderii utilizării semințelor de chia ca aliment nou în categorii suplimentare de produse alimentare, și anume, în semipreparate sterilizate gata de consum pe bază de boabe de cereale, boabe de pseudocereale și/sau leguminoase.

                     (8)

                     Decizia de punere în aplicare (UE) 2017/2354 a Comisiei (9) a autorizat, în conformitate cu Regulamentul (CE) nr. 258/97, o extindere a utilizării semințelor de chia ca aliment nou pentru a fi utilizate într-o categorie suplimentară de produse alimentare, și anume în iaurt.

                     (9)

                     Regulamentul de punere în aplicare (UE) 2020/24 al Comisiei (10) a autorizat o extindere a utilizării semințelor de chia ca aliment nou pentru a fi utilizate într-o serie de categorii suplimentare de produse alimentare, anumite modificări ale condițiilor de utilizare și cerințele specifice de etichetare a semințelor de chia în conformitate cu Regulamentul (UE) 2015/2283.

                     (10)

                     În conformitate cu autorizațiile anterioare, semințele de chia sunt autorizate în vederea introducerii pe piața Uniunii în condițiile de utilizare specificate, inclusiv „semințe de chia preambalate ca atare”. În ianuarie 2020, Comisia a primit din partea asociației „Réseau Vrac” o întrebare cu privire la posibilitatea introducerii pe piața Uniunii a semințelor de chia nepreambalate (în vrac) ca atare.

                     (11)

                     În urma acestei întrebări, Comisia a evaluat apoi dacă eliminarea termenului „preambalat” din categoria „semințe de chia preambalate ca atare” este, în egală măsură, sigură. Modificarea respectivă ar permite operatorilor din sectorul alimentar să introducă semințe de chia ca atare pe piața Uniunii atât în forme preambalate, cât și nepreambalate (în vrac). Prin urmare, Comisia este de părere că lista Uniunii trebuie modificată în consecință.

                     (12)

                     În conformitate cu articolul 10 alineatul (1) din Regulamentul (UE) 2015/2283, Comisia a inițiat, din proprie inițiativă, procedura de actualizare a listei cu alimente noi a Uniunii.

                     (13)

                     În avizul său din 14 martie 2019 privind „Siguranța semințelor de chia (Salvia hispanica L.) ca aliment nou destinat utilizărilor extinse în temeiul Regulamentului (UE) 2015/2283” (11), Autoritatea Europeană pentru Siguranța Alimentară (denumită în continuare „autoritatea”) a concluzionat că utilizarea semințelor de chia în produsele alimentare care nu necesită la fabricare un tratament termic la o temperatură mai mare sau egală cu 120 °C este sigură fără restricții și precauții specifice în ceea ce privește nivelurile lor de utilizare.

                     (14)

                     Comisia consideră că nu este necesară o evaluare a siguranței de către autoritate a modificării propuse a condițiilor de utilizare în conformitate cu articolul 10 alineatul (3) din Regulamentul (UE) 2015/2283, deoarece modificarea condițiilor de utilizare a semințelor de chia (Salvia hispanica) ca aliment nou, prin eliminarea formelor în care semințele de chia ca atare pot fi introduse pe piață, nu este susceptibilă de a avea un efect asupra sănătății umane.

                     (15)

                     Prin urmare, este oportun să se autorizeze introducerea pe piață a semințelor de chia și fără preambalare.

                     (16)

                     Prin urmare, Regulamentul de punere în aplicare (UE) 2017/2470 trebuie să fie modificat în consecință.

                     (17)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (1)   Rubrica din lista cu alimente noi autorizate a Uniunii, astfel cum este prevăzută la articolul 6 din Regulamentul (UE) 2015/2283 și inclusă în anexa la Regulamentul de punere în aplicare (UE) 2017/2470, referitoare la semințele de chia (Salvia hispanica) ca aliment nou, se modifică în conformitate cu anexa la prezentul regulament.

               (2)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexa la prezentul regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 aprilie 2021.

                  Pentru Comisie

                  Președintele

               Ursula VON DER LEYEN

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Decizia 2009/827/CE a Comisiei din 13 octombrie 2009 de autorizare a introducerii pe piață a semințelor de Chia (Salvia hispanica) ca ingredient alimentar nou conform Regulamentului (CE) nr. 258/97 al Parlamentului European și al Consiliului (JO L 294, 11.11.2009, p. 14).

            (4)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            (5)  Decizia de punere în aplicare 2013/50/UE a Comisiei din 22 ianuarie 2013 de autorizare a unei prelungiri a utilizării semințelor de Chia (Salvia hispanica) ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului (JO L 21, 24.1.2013, p. 34).

            (6)  Scrisoarea din 18 septembrie 2015 (https://ec.europa.eu/food/sites/food/files/safety/docs/novel-food_authorisation_2015_auth-letter_chia-seeds-2_ro.pdf).

            (7)  Scrisoarea din 17 octombrie 2017 (https://ec.europa.eu/food/sites/food/files/safety/docs/novel-food_authorisation_2017_auth-letter_chia-seeds_ro.pdf).

            (8)  Scrisoarea din 2 noiembrie 2017 (https://ec.europa.eu/food/sites/food/files/safety/docs/novel-food_authorisation_2017_auth-letter_chia-seeds-ext-steri_ro.pdf).

            (9)  Decizia de punere în aplicare (UE) 2017/2354 a Comisiei din 14 decembrie 2017 de autorizare a extinderii utilizării semințelor de Chia (Salvia hispanica) ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului (JO L 336, 16.12.2017, p. 49).

            (10)  Regulamentul de punere în aplicare (UE) 2020/24 al Comisiei din 13 ianuarie 2020 de autorizare a unei prelungiri a utilizării semințelor de chia (Salvia hispanica) ca aliment nou și a modificării condițiilor de utilizare și a cerințelor specifice de etichetare pentru semințele de chia (Salvia hispanica), în temeiul Regulamentului (UE) 2015/2283 al Parlamentului European și al Consiliului, precum și de modificare a Regulamentului de punere în aplicare (UE) 2017/2470 al Comisiei (JO L 8, 14.1.2020, p. 12).

            (11)  EFSA Journal 2019;17(4):5657.

            ANEXĂ
            Rubrica referitoare la „Semințe de chia (Salvia hispanica)” din tabelul 1 din anexa la Regulamentul de punere în aplicare (UE) 2017/2470 se înlocuiește cu următorul text:

                           Aliment nou autorizat

                           Condițiile în care poate fi utilizat alimentul nou

                           Cerințe specifice suplimentare privind etichetarea

                           Alte cerințe

                           „Semințe de chia (Salvia hispanica)

                              Categorie specifică de alimente

                              Niveluri maxime

                           Denumirea alimentului nou de pe eticheta produselor alimentare care îl conțin este «Semințe de chia (Salvia hispanica)»”

                           Produse de panificație

                           5 % (semințe de chia întregi sau măcinate)

                           Produse de panificație

                           10 % semințe de chia întregi

                           Cereale pentru micul dejun

                           10 % semințe de chia întregi

                           Semipreparate sterilizate gata de consum pe bază de boabe de cereale, boabe de pseudocereale și/sau leguminoase

                           5 % semințe de chia întregi

                           Fructe, fructe cu coajă lemnoasă și amestecuri de semințe

                           Semințe de chia ca atare

                           Produse de cofetărie (inclusiv ciocolată și produse din ciocolată), cu excepția gumelor de mestecat

                           Produse lactate (inclusiv iaurt) și analogi

                           Ghețuri comestibile

                           Produse din fructe și legume (inclusiv paste tartinabile de fructe, compoturi cu/fără cereale, preparate din fructe destinate a fi utilizate ca strat inferior în recipientele cu produse lactate sau a fi amestecate cu acestea, deserturi din fructe, amestecuri de fructe cu lapte de cocos destinate ambalării în pahare cu două compartimente)

                           Băuturi nealcoolice (inclusiv sucuri de fructe și băuturi amestec de fructe/legume)

                           Budinci care nu necesită tratament termic la o temperatură mai mare sau egală cu 120 °C în procesul de fabricare, prelucrare sau preparare


title: Regulamentul de punere în aplicare (UE) 2021/669 al Comisiei din 23 aprilie 2021 privind autorizarea substanțelor monoclorhidrat de L-lizină pur din punct de vedere tehnic și L-lizină bază, lichidă, produse de Corynebacterium casei KCCM 80190, de Corynebacterium glutamicum KCCM 80216 sau de Corynebacterium glutamicum KCTC 12307BP ca aditivi pentru hrana tuturor speciilor de animale (Text cu relevanță pentru SEE)

text:
                  26.4.2021

                  RO

                  Jurnalul Oficial al Uniunii Europene

                  L 141/7

         REGULAMENTUL DE PUNERE ÎN APLICARE (UE) 2021/669 AL COMISIEI
         din 23 aprilie 2021
         privind autorizarea substanțelor monoclorhidrat de L-lizină pur din punct de vedere tehnic și L-lizină bază, lichidă, produse de Corynebacterium casei KCCM 80190, de Corynebacterium glutamicum KCCM 80216 sau de Corynebacterium glutamicum KCTC 12307BP ca aditivi pentru hrana tuturor speciilor de animale
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

                     (2)

                     În conformitate cu articolul 7 alineatul (1) din Regulamentul (CE) nr. 1831/2003, au fost depuse cereri de autorizare a L-lizinei bază, lichidă, și a monoclorhidratului de L-lizină pur din punct de vedere tehnic ca aditivi nutriționali pentru hrana animalelor și în apa de băut pentru toate speciile de animale. Cererile respective au fost însoțite de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                     (3)

                     Cererile vizează autorizarea L-lizinei bază, lichidă, și a monoclorhidratului de L-lizină pur din punct de vedere tehnic, produse de Corynebacterium casei KCCM 80190, Corynebacterium glutamicum KCCM 80216 sau Corynebacterium glutamicum KCTC 12307BP ca aditivi pentru hrana tuturor speciilor de animale, în vederea încadrării în categoria „aditivi nutriționali”, grupa funcțională „aminoacizi, sărurile acestora și produsele analoage”.

                     (4)

                     Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 30 septembrie 2020 (2) și din 18 noiembrie 2020 (3) (4) că, în condițiile de utilizare propuse, substanțele L-lizină bază, lichidă și monoclorhidratul de L-lizină pur din punct de vedere tehnic, produse de Corynebacterium casei KCCM 80190, Corynebacterium glutamicum KCCM 80216 sau Corynebacterium glutamicum KCTC 12307BP nu au efecte nocive asupra sănătății animale, sănătății consumatorilor ori asupra mediului. Autoritatea a fost în măsură să tragă concluzii cu privire la siguranța pentru utilizatori a L-lizinei bază, lichidă, și a monoclorhidratului de L-lizină pur din punct de vedere tehnic, produse de Corynebacterium glutamicum KCCM 80216 și Corynebacterium glutamicum KCTC 12307BP. Aceasta a afirmat că monoclorhidratul de L-lizină, pur din punct de vedere tehnic, și L-lizina bază, lichidă, produse de Corynebacterium casei KCCM 80190, sunt considerate periculoase prin inhalare și că monoclorhidratul de L-lizină, pur din punct de vedere tehnic, produs de Corynebacterium casei KCCM 80190, este un iritant ușor pentru ochi. Prin urmare, trebuie luate măsuri adecvate de protecție pentru a preveni efectele negative asupra sănătății umane, în special în ceea ce privește utilizatorii aditivului. Autoritatea a concluzionat că L-lizina bază, lichidă, și monoclorhidratul de L-lizină, pur din punct de vedere tehnic, produse de Corynebacterium casei KCCM 80190, Corynebacterium glutamicum KCCM 80216 sau Corynebacterium glutamicum KCTC 12307BP reprezintă surse eficace ale aminoacidului esențial L-lizină pentru toate speciile de animale. Pentru ca L-lizina administrată ca supliment să fie pe deplin eficace pentru rumegătoare, aceasta trebuie protejată contra degradării în rumen. În avizele sale, autoritatea a făcut referire la o declarație anterioară privind posibilele dezechilibre nutriționale în ceea ce privește aminoacizii și preocupări cu privire la igienă atunci când aminoacizii sunt administrați prin apa de băut. Cu toate acestea, autoritatea nu a propus un conținut maxim pentru suplimentarea cu L-lizină. Așadar, este adecvat să se recomande indicarea unei avertizări, pe eticheta aditivului și a preamestecurilor care îl conțin, pentru a se lua în considerare aportul alimentar cu toți aminoacizii esențiali și condiționat esențiali, în special în cazul suplimentării cu L-lizină ca aminoacid prin intermediul apei de băut.

                     (5)

                     Autoritatea nu consideră că sunt necesare cerințe specifice de monitorizare ulterioară introducerii pe piață. În plus, autoritatea a verificat rapoartele referitoare la metoda de analiză a aditivului în hrana pentru animale, transmise de laboratorul de referință înființat prin Regulamentul (CE) nr. 1831/2003.

                     (6)

                     Evaluarea substanțelor L-lizină bază, lichidă și monoclorhidrat de L-lizină pur din punct de vedere tehnic, produse de Corynebacterium casei KCCM 80190, Corynebacterium glutamicum KCCM 80216 sau Corynebacterium glutamicum KCTC 12307BP arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui aditiv ar trebui să fie autorizată conform specificațiilor din anexa la prezentul regulament.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Substanțele menționate în anexă, aparținând categoriei „aditivi nutriționali” și grupei funcționale „aminoacizi, sărurile acestora și produsele analoage”, sunt autorizate pentru a fi utilizate ca aditivi în hrana animalelor în condițiile prevăzute în anexă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 aprilie 2021.

                  Pentru Comisie

                  Președintele

               Ursula VON DER LEYEN

            (1)  JO L 268, 18.10.2003, p. 29.

            (2)  EFSA Journal 2020;18(11):6285.

            (3)  EFSA Journal 2020;18(12): 6333.

            (4)  EFSA Journal 2020;18(12): 6334.

            ANEXĂ

                        Numărul de identificare al aditivului

                        Numele titularului autorizației

                        Aditiv

                        Compoziție, formulă chimică, descriere, metodă de analiză

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        mg aditiv/kg de hrană completă pentru animale, cu un conținut de umiditate de 12 %

                           Categoria aditivi nutriționali.

                           Grupă funcțională: aminoacizi, sărurile acestora și produse analoage

                        3c320

                        —

                        L-lizină bază, lichidă

                           Compoziția aditivului

                        Soluție apoasă de L-lizină cu un conținut de cel puțin 50 % L-lizină.

                        Toate speciile

                        —

                        —

                        —

                                    1.

                                    Pe suportul utilizat în etichetarea aditivului trebuie indicat conținutul de lizină.

                                    2.

                                    L-lizina bază, lichidă poate fi introdusă pe piață și utilizată ca aditiv care constă într-un preparat.

                                    3.

                                    Aditivul poate fi utilizat, de asemenea, în apa de băut.

                                    4.

                                    Declarații care trebuie să apară pe suportul utilizat în etichetarea aditivului și a preamestecurilor: „Suplimentarea cu L-lizină, îndeosebi prin intermediul apei de băut, ar trebui să țină seama de toți aminoacizii esențiali și esențiali în anumite condiții pentru a evita dezechilibrele.”

                                    5.

                                    Pentru utilizatorii aditivului și ai preamestecurilor, operatorii din sectorul hranei pentru animale trebuie să stabilească proceduri operaționale și măsuri organizatorice pentru a contracara riscurile potențiale în caz de inhalare și de contact cu ochii sau pielea. În cazul în care riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală adecvate, inclusiv echipamente de protecție respiratorie, ochelari și mănuși de protecție.

                        16 mai 2031

                           Caracterizarea substanței active

                        L-lizină obținută prin fermentație cu Corynebacterium casei KCCM 80190
                        Formula chimică: NH2-(CH2)4-CH(NH2)-COOH
                        Numărul CAS: 56-87-1

                           Metodele analitice  (1)

                        Pentru cuantificarea lizinei din aditivul destinat hranei pentru animale și din preamestecurile care conțin peste 10 % lizină:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS/FLD) – EN ISO 17180.

                              Pentru cuantificarea lizinei din preamestecuri, din hrana combinată pentru animale și din materiile prime destinate hranei animalelor:

                                    —

                                    cromatografie prin schimb ionic cuplată cu derivatizare post-coloană și cu detecție optică (IEC-VIS), Regulamentul (CE) nr. 152/2009 al Comisiei (anexa III partea F).

                              Pentru cuantificarea lizinei în apă:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS/FLD); sau

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS).

                        3c326

                        —

                        L-lizină bază, lichidă

                           Compoziția aditivului

                        Soluție apoasă de L-lizină cu un conținut de cel puțin 50 % L-lizină.

                        Toate speciile

                        —

                        —

                        —

                                    1.

                                    Pe suportul utilizat în etichetarea aditivului trebuie indicat conținutul de lizină.

                                    2.

                                    L-lizina bază, lichidă poate fi introdusă pe piață și utilizată ca aditiv care constă într-un preparat.

                                    3.

                                    Pentru utilizatorii aditivului și preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale în caz de inhalare. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipamente de protecție individuală adecvate, inclusiv cu echipamente de protecție respiratorie.

                        16 mai 2031

                           Caracterizarea substanței active

                        L-lizină produsă prin fermentare cu Corynebacterium glutamicum KCCM 80216 sau Corynebacterium glutamicum KCTC 12307BP
                        Formula chimică: NH2-(CH2)4-CH(NH2)-COOH
                        Numărul CAS: 56-87-1

                           Metodele analitice  (1)

                        Pentru cuantificarea lizinei din aditivul destinat hranei pentru animale și din preamestecurile care conțin peste 10 % lizină:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS/FLD) – EN ISO 17180.

                              Pentru cuantificarea lizinei din preamestecuri, din hrana combinată pentru animale și din materiile prime destinate hranei animalelor:

                                    —

                                    cromatografie prin schimb ionic cuplată cu derivatizare post-coloană și cu detecție optică (IEC-VIS), Regulamentul (CE) nr. 152/2009 al Comisiei (anexa III partea F).

                              Pentru cuantificarea lizinei în apă:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS/FLD); sau

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS).

                        3c322

                        Monoclorhidrat de L-lizină, pur din punct de vedere tehnic

                           Compoziția aditivului

                        Pulbere de monoclorhidrat de L-lizină cu un conținut minim de L-lizină de 78 % și un conținut maxim de umiditate de 1,5 %.

                        Toate speciile

                        —

                        —

                        —

                                    1.

                                    Pe suportul utilizat în etichetarea aditivului trebuie indicat conținutul de lizină.

                                    2.

                                    Monoclorhidratul de L-lizină, pur din punct de vedere tehnic, poate fi introdus pe piață și utilizat ca aditiv care constă într-un preparat.

                                    3.

                                    Aditivul poate fi utilizat, de asemenea, în apa de băut.

                                    4.

                                    Declarații care trebuie să apară pe suportul utilizat în etichetarea aditivului și a preamestecurilor: „Suplimentarea cu L-lizină, îndeosebi prin intermediul apei de băut, ar trebui să țină seama de toți aminoacizii esențiali și esențiali în anumite condiții pentru a evita dezechilibrele.”

                                    5.

                                    Conținutul de endotoxine al aditivului și potențialul său de a genera pulberi trebuie să asigure o expunere maximă la endotoxine de 1 600  UI endotoxine/m3 de aer  (2).

                                    6.

                                    Pentru utilizatorii aditivului și ai preamestecurilor, operatorii din sectorul hranei pentru animale trebuie să stabilească proceduri operaționale și măsuri organizatorice pentru a contracara riscurile potențiale în caz de inhalare și de contact cu ochii sau pielea. În cazul în care riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală adecvate, inclusiv echipamente de protecție respiratorie, ochelari și mănuși de protecție.

                        16 mai 2031

                           Caracterizarea substanței active

                        Monoclorhidrat de L-lizină produs prin fermentare cu

                           Corynebacterium casei KCCM 80190
                        Formula chimică: NH2-(CH2)4-CH(NH2)-COOH
                        Numărul CAS: 657-27-2

                           Metodele analitice  (1)

                        Pentru identificarea monoclorhidratului de L-lizină în aditivul destinat hranei pentru animale:

                                    —

                                    Codexul substanțelor chimice din alimente (Food Chemical Codex) „L-lysine monohydrochloride monograph”

                              Pentru cuantificarea lizinei din aditivul destinat hranei pentru animale și din preamestecurile care conțin peste 10 % lizină:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS/FLD) – EN ISO 17180.

                              Pentru cuantificarea lizinei din preamestecuri, din hrana combinată pentru animale și din materiile prime destinate hranei animalelor:

                                    —

                                    cromatografie prin schimb ionic cuplată cu derivatizare post-coloană și cu detecție optică (IEC-VIS), Regulamentul (CE) nr. 152/2009 al Comisiei (anexa III partea F).

                              Pentru cuantificarea lizinei în apă:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS/FLD); sau

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS).

                        3c327

                        Monoclorhidrat de L-lizină, pur din punct de vedere tehnic

                           Compoziția aditivului

                        Pulbere de monoclorhidrat de L-lizină cu un conținut minim de L-lizină de 78 % și un conținut maxim de umiditate de 1,5 %.

                        Toate speciile

                        —

                        —

                        —

                                    1.

                                    Pe suportul utilizat în etichetarea aditivului trebuie indicat conținutul de lizină.

                                    2.

                                    Monoclorhidratul de L-lizină, pur din punct de vedere tehnic, poate fi introdus pe piață și utilizat ca aditiv care constă într-un preparat.

                                    3.

                                    Pentru utilizatorii aditivului și ai preamestecurilor, operatorii din sectorul hranei pentru animale trebuie să stabilească proceduri operaționale și măsuri organizatorice pentru a contracara riscurile potențiale în caz de inhalare și de contact cu ochii. Atunci când riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează purtând echipament individual de protecție adecvat, inclusiv echipament de protecție respiratorie și ochelari de protecție.

                        16 mai 2031

                           Caracterizarea substanței active

                        Monoclorhidrat de L-lizină produs prin fermentare cu

                           Corynebacterium glutamicum KCCM 80216 sau Corynebacterium glutamicum KCTC 12307BP
                        Formula chimică: NH2-(CH2)4-CH(NH2)-COOH
                        Numărul CAS: 657-27-2

                           Metodele analitice
                            (1)

                        Pentru identificarea monoclorhidratului de L-lizină în aditivul destinat hranei pentru animale:

                                    —

                                    Codexul substanțelor chimice din alimente (Food Chemical Codex) „L-lysine monohydrochloride monograph”

                              Pentru cuantificarea lizinei din aditivul destinat hranei pentru animale și din preamestecurile care conțin peste 10 % lizină:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS/FLD) – EN ISO 17180.

                              Pentru cuantificarea lizinei din preamestecuri, din hrana combinată pentru animale și din materiile prime destinate hranei animalelor:

                                    —

                                    cromatografie prin schimb ionic cuplată cu derivatizare post-coloană și cu detecție optică (IEC-VIS), Regulamentul (CE) nr. 152/2009 al Comisiei (anexa III partea F).

               (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports

               (2)  Expunerea este calculată pe baza nivelului de endotoxine și a potențialului de a genera pulberi al aditivului în conformitate cu metoda utilizată de EFSA [EFSA Journal 2017;15(3):4705]; metoda analitică: Farmacopeea Europeană 2.6.14. (endotoxine bacteriene).


title: Regulamentul de punere în aplicare (UE) 2021/1367 al Comisiei din 6 august 2021 privind clasificarea anumitor mărfuri în Nomenclatura combinată

text:
                  17.8.2021

                  RO

                  Jurnalul Oficial al Uniunii Europene

                  L 294/1

         REGULAMENTUL DE PUNERE ÎN APLICARE (UE) 2021/1367 AL COMISIEI
         din 6 august 2021
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.

                     (5)

                     Măsurile prevăzute de prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 6 august 2021.

                  Pentru Comisie

               Gerassimos THOMAS

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare (Codul NC)

                        Motive

                        (1)

                        (2)

                        (3)

                        Vehicul cu patru roți dotat cu un motor electric cu curent continuu (CC) cu tensiune de 24 V și putere de 800 W alimentat de două baterii reîncărcabile de 12 V cu o capacitate de 45Ah. Dimensiunile sale aproximative sunt următoarele: lățimea 65 cm, lungimea 125 cm și înălțimea 129 cm (măsurată la nivelul spătarului, înălțimea fiind egală cu 85 cm dacă spătarul este rabatat). Masa totală este de aproximativ 107 kg (108 kg cu tot cu baterii). Încărcătura maximă este de aproximativ 130 kg.
                        Vehiculul are următoarele caracteristici:

                                    —

                                    o platformă orizontală care unește partea din față cu partea din spate; platforma nu poate fi ajustată în niciun mod (de exemplu, pliată sau înclinată) pentru a fi adaptată nevoilor utilizatorului,

                                    —

                                    două axe cu suspensie, tracțiune pe axa din spate și un ampatament de 820 mm;

                                    —

                                    gradabilitatea de 130;

                                    —

                                    diametrul de întoarcere completă de 210 cm;

                                    —

                                    două seturi de pneuri gonflabile (pneurile din spate fiind mai mari decât cele din față);

                                    —

                                    un scaun rotativ configurabil, cu înălțimea ajustabilă, cu suporturi și rezemătoare și o suprafață antiderapantă pentru picioare;

                                    —

                                    o coloană de direcție ajustabilă, rabatabilă, cu mânere de formă ovală;

                                    —

                                    faruri și lumini spate, semnalizatoare de direcție și oglinzi retrovizoare.

                              Coloana de direcție are un tablou de bord care include o casetă pentru întrerupătoare, o comandă a vitezei, un buton pentru claxon, un buton pentru funcționarea motorului la ralanti, un comutator pentru luminile de semnalizare, un întrerupător pentru lumini, un indicator al nivelului de încărcare al bateriei și un regulator de viteză.
                        Vehiculul dispune de două leviere acționate manual pentru accelerare, frânare și mers cu spatele. Direcția poate fi reglată pentru a permite acționarea cu o singură mână.
                        Vehiculul este echipat cu un sistem de frânare electromagnetic regenerativ „inteligent”.
                        Cu bateriile complet încărcate, vehiculul are o autonomie de până la 45 de kilometri și poate atinge o viteză maximă de 15-16 km/oră.
                        Poate fi echipat pe spate cu rotițe pentru prevenirea răsturnării, cu un coș pentru cumpărături, un suport pentru baston etc.
                        Vehiculul poate fi pregătit pentru a fi transportat. Poate fi utilizat pe șosele, pe trotuare, pe drumuri pietonale, pe aleile din parcuri, pe pistele ciclabile și pe anumite trasee de promenadă sau în zone pietonale (de exemplu, spații comerciale).
                        A se vedea imaginea  (*1).

                        8703 10 18

                        Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8703 , 8703 10  și 8703 10 18 .
                        Clasificarea la poziția 8713  ca scaun cu rotile pentru invalizi este exclusă, deoarece vehiculul nu este conceput special pentru transportul persoanelor cu dizabilități: el nu are funcții speciale pentru a atenua o dizabilitate.
                        Deși vehiculul este conceput astfel încât direcția să poată fi controlată cu o singură mână și este echipat cu un scaun rotativ confortabil cu suporturi și cu o suprafață antiderapantă pentru picioare (și poate fi echipat opțional cu rotițe care previn răsturnarea), aceste caracteristici nu constituie în mod obiectiv funcții speciale destinate să atenueze o dizabilitate [a se vedea și Notele explicative la Nomenclatura combinată (NENC) pentru subpoziția 8713 90 00 , Notele explicative la Sistemul armonizat pentru poziția 8713  și avizul de clasificare SA 8703.10/1].
                        În plus, vehiculele dotate cu o coloană de direcție ajustabilă separată și cele care ating o viteză maximă de peste 10 km pe oră sunt excluse de la poziția 8713  (a se vedea și NENC pentru subpoziția 8713 90 00 ).
                        Vehiculul este utilizat pentru transportul persoanelor, iar la prezentarea în vamă nu poate fi recunoscut ca vehicul conceput exclusiv pentru persoanele cu dizabilități [a se vedea cauza C-198/15  (1)], pe baza caracteristicilor și proprietăților sale obiective care trebuie evaluate la momentul vămuirii [a se vedea cauza C-286/15  (2)]. Orice modificare a vehiculului ulterioară vămuirii este irelevantă, la fel ca orice evaluare a vehiculului efectuată de o autoritate națională în alte scopuri decât cele prevăzute de legislația vamală.
                        Este vorba despre un vehicul de tip special, conceput pentru transportul persoanelor.
                        Prin urmare, el trebuie clasificat la codul NC 8703 10 18 , ca autovehicul destinat în principal transportului de persoane, în mod similar vehiculelor speciale pentru transportul persoanelor pe terenurile de golf.

               (*1)  Imaginea are un caracter pur informativ.

               (1)  Hotărârea Curții din 26 mai 2016, Invamed Group Ltd și alții împotriva Commissioners for Her Majesty’s Revenue & Customs, C-198/15, ECLI:EU:C:2016:362.

               (2)  Hotărârea Curții din 26 mai 2016, Latvijas propāna gaze, C-286/15, ECLI:EU:C:2016:363, punctul 33.


title: Regulamentul de punere în aplicare (UE) 2021/1369 al Comisiei din 6 august 2021 privind clasificarea anumitor mărfuri în Nomenclatura combinată

text:
                  17.8.2021

                  RO

                  Jurnalul Oficial al Uniunii Europene

                  L 294/8

         REGULAMENTUL DE PUNERE ÎN APLICARE (UE) 2021/1369 AL COMISIEI
         din 6 august 2021
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.

                     (5)

                     Măsurile prevăzute în prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 6 august 2021.

                  Pentru Comisie

               Gerassimos THOMAS

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare (Cod NC)

                        Motive

                        (1)

                        (2)

                        (3)

                        Bandă din material textil elastic, cu o lățime de aproximativ 5 cm, acoperită pe o parte cu material adeziv din cauciuc sintetic, cu o greutate de maximum 1 500  g/m2.
                        Banda este rulată pe un tub suport și este prezentată în cutii de carton care conțin 16 sau 24 de rulouri, fiecare având un diametru de aproximativ 7,5 cm. Pe ambalaj nu există nicio indicație cu privire la faptul că benzile sunt destinate utilizării în scopuri medicale.
                        Banda este prezentată sub formă de bandă pentru protejarea articulațiilor în timpul activităților sportive.
                        A se vedea imaginile  (*1).

                        5906 10 00

                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 4 litera (a) la capitolul 59 și pe baza textelor codurilor NC 5906  și 5906 10 00 .
                        Articolul nu este nici impregnat, nici acoperit cu substanțe farmaceutice. De asemenea, acesta nu are caracteristici obiective care să indice că este special conceput în scopuri medicale, chirurgicale, stomatologice sau veterinare. În plus, nu există nicio indicație pe ambalaj cu privire la faptul că produsul este destinat uzului medical. În consecință, clasificarea la poziția 3005  este exclusă (a se vedea, de asemenea, notele explicative ale Sistemului Armonizat aferente poziției 3005 , al treilea paragraf). De aceea, produsul trebuie clasificat în funcție de materialul constitutiv.
                        Prin urmare, articolul trebuie clasificat la codul NC 5906 10 00  ca bandă adezivă cu lățimea de maximum 20 cm.

               (*1)  Imaginile au un caracter pur informativ.


title: Regulamentul de punere în aplicare (UE) 2021/2307 al Comisiei din 21 octombrie 2021 de stabilire a normelor privind documentele și notificările necesare pentru produsele ecologice și produsele în conversie destinate importului în Uniune (Text cu relevanță pentru SEE)

text:
                  27.12.2021

                  RO

                  Jurnalul Oficial al Uniunii Europene

                  L 461/30

         REGULAMENTUL DE PUNERE ÎN APLICARE (UE) 2021/2307 AL COMISIEI
         din 21 octombrie 2021
         de stabilire a normelor privind documentele și notificările necesare pentru produsele ecologice și produsele în conversie destinate importului în Uniune
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/848 al Parlamentului European și al Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului (1), în special articolul 39 alineatul (2) literele (b) și (c) și articolul 43 alineatul (7),
         întrucât:

                     (1)

                     În conformitate cu articolul 45 alineatul (1) din Regulamentul (UE) 2018/848, un produs poate fi importat dintr-o țară terță în scopul introducerii produsului respectiv pe piața Uniunii ca produs ecologic sau ca produs în conversie. Prin urmare, este necesar să se stabilească norme detaliate pentru anumiți operatori din Uniune aplicabile transporturilor la intrarea în Uniune și după punerea în liberă circulație în Uniune a unui transport sau a unei părți a unui transport. Operatorii respectivi sunt importatorii care prezintă transportul pentru punerea în liberă circulație în Uniune, sau operatorii care acționează în numele acestora, precum și primii destinatari și destinatarii care vor primi transportul sau o parte a transportului.

                     (2)

                     În vederea organizării unui sistem de controale oficiale asupra transporturilor care să asigure trasabilitatea, importatorul trebuie să notifice în prealabil sosirea unui transport autorității competente și propriei autorități de control sau propriului organism de control prin prezentarea informațiilor relevante din certificatul de inspecție prevăzut în Regulamentul delegat (UE) 2021/2306 al Comisiei (2).

                     (3)

                     În plus, este necesar să se stabilească norme detaliate cu privire la conținutul extrasului certificatului de inspecție, precum și cu privire la mijloacele tehnice prin care acesta urmează să fie eliberat.

                     (4)

                     Importatorul, primul destinatar și destinatarul trebuie să furnizeze certificatul de inspecție sau extrasul certificatului de inspecție la cererea autorităților de control sau a organismelor de control. Este necesar să se stabilească obligații suplimentare în ceea ce privește informațiile care trebuie incluse de importator, de primul destinatar și, respectiv, de destinatar în descrierea unității de producție ecologice sau în conversie menționate la articolul 39 alineatul (1) litera (d) punctul (i) din Regulamentul (UE) 2018/848.

                     (5)

                     Pentru a se asigura urmărirea corespunzătoare a cazurilor de neconformitate, informațiile privind orice neconformitate suspectată sau constatată, identificată în timpul verificării efectuate de autoritatea competentă a unui stat membru asupra unui transport, ar trebui să fie partajate între statele membre și Comisie prin intermediul Sistemului de informații privind agricultura ecologică.

                     (6)

                     În ceea ce privește certificatul de inspecție pe suport de hârtie și extrasul pe suport de hârtie al certificatului de inspecție, vizate pe hârtie cu semnătură olografă în conformitate cu Regulamentul delegat (UE) 2021/2306, este necesar să se stabilească cerințe tranzitorii pentru utilizarea unui astfel de certificat și a extraselor lui de către primul destinatar și de către destinatar, precum și cerința ca un astfel de certificat și extrasele lui să însoțească mărfurile la clădirea primului destinatar și a destinatarului.

                     (7)

                     Din motive de claritate și de securitate juridică, prezentul regulament trebuie să se aplice de la data aplicării Regulamentului (UE) 2018/848.

                     (8)

                     Măsurile prevăzute în prezentul regulament sunt conforme cu avizul Comitetului pentru producția ecologică,

               ADOPTĂ PREZENTUL REGULAMENT:

            Articolul 1
            Obiect
            Prezentul regulament stabilește norme privind:

                        (a)

                        declarațiile și comunicările importatorilor, ale operatorilor responsabili de transporturi, ale primilor destinatari și ale destinatarilor pentru importul de produse din țări terțe în scopul introducerii produselor respective pe piața Uniunii ca produse ecologice sau produse în conversie; precum și

                        (b)

                        notificarea de către autoritățile competente ale statelor membre a neconformității suspectate sau constatate a transporturilor.

            Articolul 2
            Definiții
            În sensul prezentului regulament, se aplică următoarele definiții:

                        1.

                        „importator” înseamnă o persoană fizică sau juridică stabilită în Uniune și supusă sistemului de control menționat în Regulamentul (UE) 2018/848, care prezintă transportul pentru punerea în liberă circulație în Uniune, fie personal, fie prin intermediul unui reprezentant;

                        2.

                        „operator responsabil de transport” înseamnă, în sensul articolului 6 alineatul (4) din Regulamentul delegat (UE) 2021/2306 și al Regulamentului delegat (UE) 2019/2123 al Comisiei (3), fie importatorul, fie o persoană fizică sau juridică stabilită în Uniune care prezintă transportul la postul de control la frontieră în numele importatorului;

                        3.

                        „primul destinatar” înseamnă o persoană fizică sau juridică stabilită în Uniune și supusă sistemului de control menționat în Regulamentul (UE) 2018/848, căreia importatorul îi livrează transportul după punerea în liberă circulație și care îl primește în vederea pregătirii și/sau comercializării ulterioare;

                        4.

                        „destinatar” înseamnă o persoană fizică sau juridică stabilită în Uniune și supusă sistemului de control menționat în Regulamentul (UE) 2018/848, căreia importatorul îi livrează lotul rezultat din divizarea unui transport după punerea în liberă circulație și care îl primește în vederea pregătirii și/sau comercializării ulterioare;

                        5.

                        „transport” înseamnă un transport, astfel cum este definit la articolul 3 punctul 37 din Regulamentul (UE) 2017/625 al Parlamentului European și al Consiliului (4), de produse destinate a fi introduse pe piață în Uniune ca produse ecologice sau produse în conversie; cu toate acestea, în cazul produselor ecologice și al produselor în conversie scutite de controalele oficiale la posturile de control la frontieră în conformitate cu Regulamentul delegat (UE) 2021/2305 al Comisiei (5), înseamnă o cantitate de produse încadrate la unul sau mai multe coduri din Nomenclatura combinată, care face obiectul unui singur certificat de inspecție, este transportată cu același mijloc de transport și importată din aceeași țară terță.

            Articolul 3
            Notificarea prealabilă a sosirii

               (1)   Pentru fiecare transport, importatorul sau, după caz, operatorul responsabil de transport, notifică în prealabil sosirea transportului la postul de control la frontieră sau la punctul de punere în liberă circulație, prin completarea și transmiterea în Sistemul de control al comerțului și de expertiză (TRACES) menționat la articolul 2 punctul 36 din Regulamentul de punere în aplicare (UE) 2019/1715 al Comisiei (6) a părții relevante din certificatul de inspecție în conformitate cu modelul și cu notele prevăzute în anexa la Regulamentul delegat (UE) 2021/2306 către următoarele entități:

                           (a)

                           autoritatea competentă menționată la articolul 6 din Regulamentul delegat (UE) 2021/2306;

                           (b)

                           autoritatea de control sau organismul de control a/al importatorului.

               (2)   Pentru fiecare transport care face obiectul controalelor oficiale la posturile de control la frontieră, alineatul (1) se aplică în plus față de cerințele privind notificarea prealabilă către autoritățile competente de la posturile de control la frontieră a sosirii transporturilor în temeiul articolului 56 alineatul (3) litera (a) din Regulamentul (UE) 2017/625.

               (3)   Notificările prealabile în temeiul alineatului (1) se efectuează în conformitate cu cerințele privind perioada minimă prevăzute în Regulamentul de punere în aplicare (UE) 2019/1013 al Comisiei (7).

            Articolul 4
            Certificatul de inspecție și extrasul certificatului de inspecție

               (1)   Importatorul și primul destinatar completează certificatul de inspecție în TRACES după cum urmează:

                           (a)

                           în caseta 23, privind regimurile vamale speciale, importatorul completează în TRACES toate informațiile, cu excepția informațiilor privind verificarea efectuată de autoritatea competentă relevantă;

                           (b)

                           în caseta 24, privind primul destinatar, importatorul completează informațiile în TRACES în cazul în care acestea nu au fost completate de autoritatea de control sau de organismul de control din țara terță înainte de verificarea transportului și de vizarea certificatului de inspecție de către autoritatea competentă, iar

                           (c)

                           caseta 31, care conține declarația primului destinatar, se completează în TRACES de către primul destinatar, la recepționarea transportului după punerea acestuia în liberă circulație.

               (2)   În cazul în care decizia referitoare la transport luată în conformitate cu articolul 6 alineatul (3) din Regulamentul delegat (UE) 2021/2306 indică faptul că transportul urmează să fie pus în liberă circulație, importatorul indică numărul certificatului de inspecție în declarația vamală de punere în liberă circulație menționată la articolul 158 alineatul (1) din Regulamentul (UE) nr. 952/2013 al Parlamentului European și al Consiliului (8).

               (3)   În cazul în care un transport este divizat în loturi diferite sub supraveghere vamală și înainte de punerea în liberă circulație în conformitate cu articolul 6 alineatul (6) din Regulamentul delegat (UE) 2021/2306, importatorul completează și prezintă, prin intermediul TRACES, pentru fiecare lot, un extras al certificatului de inspecție, în conformitate cu modelul și cu notele prevăzute în anexa la prezentul regulament.
               Același lucru este valabil și în cazul în care un transport este divizat în loturi diferite în conformitate cu articolul 7 alineatul (3) din Regulamentul delegat (UE) 2021/2306 după verificarea și vizarea certificatului de inspecție.
               În cazul în care decizia referitoare la un lot înregistrată în extrasul certificatului de inspecție în conformitate cu articolul 6 alineatul (6) și cu articolul 7 alineatul (4) din Regulamentul delegat (UE) 2021/2306 indică faptul că lotul urmează să fie pus în liberă circulație, numărul extrasului certificatului de inspecție se indică în declarația vamală de punere în liberă circulație menționată la articolul 158 alineatul (1) din Regulamentul (UE) nr. 952/2013.
               La primirea unui lot, destinatarul completează în TRACES caseta 13 din extrasul certificatului de inspecție, confirmând dacă, la recepția lotului, ambalajul sau recipientul și, după caz, certificatul de inspecție sunt conforme cu punctul 6 din anexa III la Regulamentul (UE) 2018/848.

               (4)   Extrasul certificatului de inspecție se redactează în limba oficială sau într-una dintre limbile oficiale ale statului membru în care lotul urmează să fie pus în liberă circulație. Un stat membru poate accepta ca un extras al certificatelor să fie redactat într-o altă limbă oficială a Uniunii și să fie însoțit, dacă este nevoie, de o traducere autentificată.

            Articolul 5
            Documente doveditoare
            La cererea autorității competente, a autorității de control sau a organismului de control relevant(e), importatorul, primul destinatar sau destinatarul furnizează certificatul de inspecție sau, după caz, extrasul certificatului de inspecție în care sunt menționați.

            Articolul 6
            Descrierea unităților de producție și a activităților
            În cazul unui importator care declară transportul pentru punerea în liberă circulație, descrierea completă a unității de producție ecologice sau în conversie și a activităților, menționată la articolul 39 alineatul (1) litera (d) punctul (i) din Regulamentul (UE) 2018/848, include:

                        (a)

                        clădirea;

                        (b)

                        activitățile, indicând punctele de punere în liberă circulație în Uniune;

                        (c)

                        precum și orice alte spații pe care importatorul intenționează să le utilizeze pentru depozitarea produselor importate până la livrarea acestora către primul destinatar, precum și

                        (d)

                        un angajament de a se asigura că toate spațiile care vor fi utilizate pentru depozitarea produselor importate sunt supuse controlului, care urmează să fie efectuat fie de autoritatea de control sau de organismul de control, fie, în cazul în care aceste spații de depozitare sunt situate într-un alt stat membru sau într-o altă regiune, de către o autoritate de control sau un organism de control recunoscut(ă) pentru controale în statul membru sau în regiunea respectivă.

                  În cazul primului destinatar și al destinatarului, descrierea include spațiile utilizate pentru recepția transporturilor și depozitarea acestora.

            Articolul 7
            Notificarea neconformității suspectate sau constatate
            În cazul în care, în cursul verificării conformității unui transport în conformitate cu articolul 6 din Regulamentul delegat (UE) 2021/2306, sunt identificate cazuri de neconformitate suspectată sau constatată, statul membru în cauză notifică imediat Comisia și celelalte state membre utilizând Sistemul de informații privind agricultura ecologică (OFIS) și modelul prevăzut în secțiunea 4 din anexa II la Regulamentul de punere în aplicare (UE) 2021/279 al Comisiei (9). Comisia informează autoritatea competentă sau, după caz, autoritatea de control sau organismul de control din țara terță în cauză.

            Articolul 8
            Dispoziții tranzitorii privind certificatele de inspecție pe suport de hârtie și extrasele acestora

               (1)   Certificatul de inspecție pe suport de hârtie, vizat cu o semnătură olografă în conformitate cu articolul 11 alineatul (2) din Regulamentul delegat (UE) 2021/2306, precum și extrasul pe suport de hârtie al certificatului de inspecție vizat cu semnătură olografă în conformitate cu articolul 11 alineatul (5) din regulamentul respectiv însoțesc mărfurile la clădirea primului destinatar sau a destinatarului.

               (2)   La primirea certificatului de inspecție pe suport de hârtie menționat la alineatul (1), primul destinatar verifică dacă informațiile indicate în certificatul respectiv corespund informațiilor completate în certificatul respectiv în TRACES.
               În cazul în care informațiile referitoare la numărul de colete menționat în caseta 13 din certificatul de inspecție și informațiile din casetele 16 și 17 ale certificatului respectiv nu sunt completate în certificatul de inspecție pe suport de hârtie sau în cazul în care aceste informații sunt diferite de informațiile completate în certificat în TRACES, primul destinatar ia în considerare informațiile completate în certificat în TRACES.

               (3)   După verificarea menționată la alineatul (2), primul destinatar semnează cu o semnătură olografă certificatul de inspecție pe suport de hârtie în caseta 31 și trimite certificatul respectiv importatorului menționat în caseta 12.

               (4)   Importatorul păstrează certificatul de inspecție pe suport de hârtie menționat la alineatul (3) la dispoziția autorității de control sau a organismului de control timp de cel puțin doi ani.

               (5)   În cazul unui extras pe suport de hârtie al certificatului de inspecție menționat la alineatul (1), destinatarul semnează cu o semnătură olografă, la primirea lotului, extrasul pe suport de hârtie respectiv în caseta 13.

               (6)   Destinatarul lotului păstrează extrasul pe suport de hârtie al certificatului de inspecție menționat la alineatul (5) la dispoziția autorităților de control și/sau a organismelor de control timp de cel puțin doi ani.

               (7)   Primul destinatar sau, după caz, importatorul poate face o copie a certificatului de inspecție pe suport de hârtie menționat la alineatul (3), în scopul informării autorităților de control și organismelor de control în conformitate cu articolul 5. Orice astfel de copie poartă menținea „COPIE” tipărită sau ștampilată pe aceasta.

               (8)   Destinatarul, sau după caz, importatorul poate face o copie a extrasului pe suport de hârtie al certificatului de inspecție menționat la alineatul (5), în scopul informării autorităților de control și organismelor de control în conformitate cu articolul 5. Orice astfel de copie poartă menținea „COPIE” tipărită sau ștampilată pe aceasta.

            Articolul 9
            Intrarea în vigoare și aplicarea
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Prezentul regulament se aplică de la 1 ianuarie 2022.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 21 octombrie 2021.

                  Pentru Comisie

                  Președintele

               Ursula VON DER LEYEN

            (1)  JO L 150, 14.6.2018, p. 1.

            (2)  Regulamentul delegat (UE) 2021/2306 din 21 octombrie 2021 de completare a Regulamentului (UE) 2018/848 al Parlamentului European și al Consiliului cu norme privind controalele oficiale asupra transporturilor de produse ecologice și de produse în conversie destinate importului în Uniune și privind certificatul de inspecție (a se vedea pagina 13 din prezentul Jurnal Oficial).

            (3)  Regulamentul delegat (UE) 2019/2123 al Comisiei din 10 octombrie 2019 de completare a Regulamentului (UE) 2017/625 al Parlamentului European și al Consiliului în ceea ce privește normele pentru cazurile și condițiile în care se pot efectua controale de identitate și controale fizice vizând anumite mărfuri la punctele de control și în care se pot efectua controale documentare la distanță de posturile de inspecție la frontieră (JO L 321, 12.12.2019, p. 64).

            (4)  Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (JO L 95, 7.4.2017, p. 1).

            (5)  Regulamentul delegat (UE) 2021/2305 al Comisiei din 21 octombrie 2021 de completare a Regulamentului (UE) 2017/625 al Parlamentului European și al Consiliului cu norme privind cazurile și condițiile în care produsele ecologice și produsele în conversie sunt scutite de controalele oficiale la posturile de control la frontieră, locul de efectuare a controalelor oficiale pentru astfel de produse și de modificare a Regulamentelor delegate (UE) 2019/2123 și (UE) 2019/2124 ale Comisiei (a se vedea pagina 5 din prezentul Jurnal Oficial).

            (6)  Regulamentul de punere în aplicare (UE) 2019/1715 al Comisiei din 30 septembrie 2019 de stabilire a normelor privind funcționarea sistemului de gestionare a informațiilor pentru controalele oficiale și a componentelor sistemice ale acestuia („Regulamentul IMSOC”) (JO L 261, 14.10.2019, p. 37).

            (7)  Regulamentul de punere în aplicare (UE) 2019/1013 al Comisiei din 16 aprilie 2019 privind notificarea prealabilă a transporturilor de anumite categorii de animale și de mărfuri care intră în Uniune (JO L 165, 21.6.2019, p. 8).

            (8)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).

            (9)  Regulamentul de punere în aplicare (UE) 2021/279 al Comisiei din 22 februarie 2021 de stabilire a normelor de aplicare a Regulamentului (UE) 2018/848 al Parlamentului European și al Consiliului în ceea ce privește controalele și alte măsuri de asigurare a trasabilității și conformității în cadrul producției ecologice și etichetarea produselor ecologice (JO L 62, 23.2.2021, p. 6).

            ANEXĂ
            PARTEA I

               EXTRASUL NR. ….. AL CERTIFICATULUI DE INSPECȚIE PENTRU IMPORTUL ÎN UNIUNEA EUROPEANĂ AL PRODUSELOR ECOLOGICE ȘI AL PRODUSELOR ÎN CONVERSIE

                                    1.

                                    Autoritatea de control sau organismul de control care a eliberat certificatul de inspecție de bază

                                    2.

                                    Procedurile în temeiul Regulamentului (UE) 2018/848 al Parlamentului European și al Consiliului (1):

                                                ☐

                                                Conformitate (articolul 46);

                                                ☐

                                                Țară terță echivalentă (articolul 48);

                                                ☐

                                                Autoritate de control echivalentă sau organism de control echivalent (articolul 57); sau

                                                ☐

                                                Echivalență în temeiul unui acord comercial (articolul 47).

                                    3.

                                    Numărul de referință al certificatului de inspecție

                                    4.

                                    Autoritatea de control sau organismul de control

                                    5.

                                    Importatorul

                                    6.

                                    Țara de origine

                                    7.

                                    Țara exportatoare

                                    8.

                                    Postul de control la frontieră/punctul de control/punctul de punere în liberă circulație

                                    9.

                                    Țara de destinație

                                    10.

                                    Destinatarul lotului rezultat din divizare

                                    11.

                                    Descrierea produselor
                                    Ecologice sau în conversie Coduri NC Categoria Numărul de colete Numărul lotului Greutatea netă a lotului și greutatea netă
                                    a transportului inițial

                                    12.

                                    Declarația autorității competente relevante care verifică și care vizează extrasul certificatului
                                    Prezentul extras corespunde lotului descris anterior și rezultat din divizarea unui transport care face obiectul unui certificat de inspecție original cu numărul menționat în caseta 3.

                                                ☐

                                                Urmează să fie pus în liberă circulație ca fiind ecologic.

                                                ☐

                                                Urmează să fie pus în liberă circulație ca fiind în conversie.

                                                ☐

                                                Urmează să fie pus în liberă circulație ca fiind neecologic.

                                                ☐

                                                Lotul nu poate fi pus în liberă circulație.

                                          Informații suplimentare:
                                    Autoritatea și statul membru:
                                    Data:
                                    Numele și semnătura persoanei autorizate/sigiliul electronic calificat:

                                    13.

                                    Declarația destinatarului lotului
                                    Prin prezenta se certifică faptul că, la recepția produselor, ambalajul sau recipientul și, după caz, certificatul de inspecție:

                                                ☐

                                                sunt conforme cu punctul 6 din anexa III la Regulamentul (UE) 2018/848; sau

                                                ☐

                                                nu sunt conforme cu punctul 6 din anexa III la Regulamentul (UE) 2018/848.

                        Numele și semnătura persoanei autorizate

                        Data:

                  PARTEA II

               NOTE PRIVIND COMPLETAREA MODELULUI DE EXTRAS AL CERTIFICATULUI DE INSPECȚIE

                        Extrasul nr. ….:

                        Numărul extrasului corespunde numărului lotului rezultat din divizarea transportului inițial.

                        Caseta 1

                        :

                        Denumirea, adresa și codul autorității de control sau organismului de control din țara terță care a eliberat certificatul de inspecție de bază.

                        Caseta 2

                        :

                        Această casetă indică dispozițiile din Regulamentul (UE) 2018/848 care sunt relevante pentru eliberarea și utilizarea prezentului extras; a se indica dispoziția relevantă în temeiul căreia s-a importat transportul respectiv, a se vedea caseta 2 a certificatului de inspecție de bază.

                        Caseta 3

                        :

                        Numărul certificatului de inspecție atribuit automat certificatului de bază de către Sistemul electronic de control al comerțului și de expertiză (TRACES).

                        Caseta 4

                        :

                        Denumirea, adresa și codul autorității de control sau organismului de control responsabil(ă) de controale în ceea ce privește operatorul care a divizat transportul.

                        Casetele 5, 6 și 7

                        :

                        A se vedea informațiile relevante din certificatul de inspecție de bază.

                        Caseta 8

                        :

                        Acesta este codul alfanumeric unic atribuit de TRACES postului de control la frontieră sau punctului de control, altul decât postul de control la frontieră, menționat la articolul 53 alineatul (1) litera (a) din Regulamentul (UE) 2017/625 al Parlamentului European și al Consiliului (2) sau punctului de punere în liberă circulație în Uniunea Europeană, după caz, incluzând țara în care se efectuează controalele oficiale pentru verificarea lotului în conformitate cu articolul 6 alineatele (1) și (2) din Regulamentul delegat (UE) 2021/2306 al Comisiei (3) și în care decizia privind transportul este înregistrată în caseta 30 din certificatul de inspecție.

                        Caseta 9

                        :

                        Tara de destinație înseamnă țara primului destinatar din Uniunea Europeană.

                        Caseta 10

                        :

                        Destinatarul lotului (rezultat din divizare) în Uniunea Europeană.

                        Caseta 11

                        :

                        Descrierea produselor, care include:

                                    —

                                    precizarea dacă produsele sunt ecologice sau în conversie;

                                    —

                                    codul din Nomenclatura combinată (NC), astfel cum este menționat în Regulamentul (CEE) nr. 2658/87 al Consiliului (4) pentru produsele în cauză (cu 8 cifre, atunci când este posibil);

                                    —

                                    categoria produsului în conformitate cu anexa II la Regulamentul de punere în aplicare (UE) 2021/1378 al Comisiei (5);

                                    —

                                    numărul de colete (număr de cutii, cartoane, saci, găleți etc.);

                                    —

                                    greutatea netă exprimată în unități corespunzătoare (kg de masă netă, litri etc.) și greutatea netă indicată în caseta 13 din certificatul de inspecție de bază.

                        Caseta 12

                        :

                        Această casetă trebuie completată de autoritatea competentă pentru fiecare dintre loturile rezultate în urma operațiunii de divizare, menționate la articolul 6 alineatul (6) și la articolul 7 alineatul (3) din Regulamentul delegat (UE) 2021/2306.
                        Autoritatea competentă trebuie să selecteze opțiunea corespunzătoare adăugând, dacă este necesar, orice informații suplimentare considerate relevante. În special, în cazul în care a fost selectată opțiunea „lotul nu poate fi pus în liberă circulație”, informațiile relevante trebuie furnizate la „Informații suplimentare”.
                        În cazul produselor care fac obiectul controalelor oficiale la posturile de control la frontieră, această casetă trebuie completată de autoritatea competentă de la postul de control la frontieră.
                        Semnătura olografă a persoanei autorizate este necesară numai în cazul extraselor certificatelor de inspecție vizate pe suport de hârtie până la 30 iunie 2022, în conformitate cu articolul 11 alineatul (5) din Regulamentul delegat (UE) 2021/2306.

                        Caseta 13

                        :

                        Această casetă trebuie completată de destinatar la recepția lotului, selectând o opțiune după efectuarea verificărilor prevăzute la punctul 6 din anexa III la Regulamentul (UE) 2018/848.
                        Semnătura olografă a destinatarului este necesară în cazul extraselor certificatelor de inspecție vizate pe suport de hârtie până la 30 iunie 2022, în conformitate cu articolul 11 alineatul (5) din Regulamentul delegat (UE) 2021/2306.

               (1)  Regulamentul (UE) 2018/848 al Parlamentului European și al Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului (JO L 150, 14.6.2018, p. 1).

               (2)  Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (JO L 95, 7.4.2017, p. 1).

               (3)  Regulamentul delegat (UE) 2021/2306 al Comisiei din 21 octombrie 2021 de completare a Regulamentului (UE) 2018/848 al Parlamentului European și al Consiliului cu norme privind controalele oficiale asupra transporturilor de produse ecologice și de produse în conversie destinate importului în Uniune și privind certificatul de inspecție (JO L 461, 27.12.2021, p. 13).

               (4)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

               (5)  Regulamentul de punere în aplicare (UE) 2021/1378 al Comisiei din 19 august 2021 de stabilire a anumitor norme privind certificatul eliberat operatorilor, grupurilor de operatori și exportatorilor din țări terțe implicați în importurile de produse ecologice și în conversie în Uniune și de stabilire a listei autorităților de control și a organismelor de control recunoscute în conformitate cu Regulamentul (UE) 2018/848 al Parlamentului European și al Consiliului (JO L 297, 20.8.2021, p. 24).